Komission direktiivi 93/102/EY, annettu 16 päivänä marraskuuta 1993, kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun neuvoston direktiivin 79/112/ETY muuttamisesta



Virallinen lehti nro L 291 , 25/11/1993 s. 0014 - 0016

Suomenk. erityispainos Alue 15 Nide 13 s. 0076

Ruotsink. erityispainos Alue 15 Nide 13 s. 0076



KOMISSION DIREKTIIVI 93/102/EY, annettu 16 päivänä marraskuuta 1993, kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun neuvoston direktiivin 79/112/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun neuvoston direktiivin 79/112/ETY(1), sellaisena kuin se on viimeksi muutettuna komission direktiivillä 91/72/ETY(2) ja erityisesti sen 6 artiklan 5 kohdan b ala-kohdan ensimmäisen ja toisen luetelmakohdan, sekä katsoo, että ottaen huomioon suunniteltujen toimien laajuuden ja vaikutukset, tällä direktiivillä säädettävät yhteisön toimenpiteet eivät ole ainoastaan tarpeellisia vaan myös välttämättömiä asetettujen tavoitteiden saavuttamiseksi; jäsenvaltiot eivät yksin pysty saavuttamaan näitä tavoitteita; niiden toteuttamisesta yhteisön tasolla on jo säädetty direktiivillä 79/112/ETY, haittaamatta kuluttajan tiedonsaantia on suotavaa täydentää direktiivin 79/112/ETY liitteessä I olevaa ainesosien luetteloa, joiden osalta ryhmän ilmoittaminen voi korvata erityisen nimen ilmoittamisen, elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annettun neuvoston direktiivin 89/107/ETY(3) liitteessä I on luettelo elintarvikelisäaineryhmistä, joihin direktiiviä sovelletaan, luettelo sisältää ryhmiä, joita ei joko ole tai jotka ovat eri tavalla direktiivin 79/112/ETY liitteen II luettelossa, yhteisön eri säännösten yhdenmukaisuuden vuoksi on tarpeen mukauttaa direktiivin 79/112/ETY luettelo neuvoston direktiivin 89/107/ETY yhteydessä hyväksymän luettelon mukaisesti siltä osin kuin se vastaa paremman kuluttajatiedon tarvetta, ja tällä direktiivillä säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 79/112/ETY liite I tämän direktiivin liitteellä I. 2 artikla Korvataan direktiivin 79/112/ETY liite II tämän direktiivin liitteellä II. 3 artikla Jäsenvaltioiden on tarvittaessa muutettava lakeja, asetuksia ja hallinnollisia määräyksiään tämän direktiivin noudattamisen edellyttämällä tavalla viimeistään 31 päivänä joulukuuta 1994. Näillä toimenpiteillä on: - sallittava tämän direktiivin mukaisten tuotteiden kaupan pitäminen viimeistään 1 päivänä tammikuuta 1995, - kiellettävä tämän direktiivin vaatimusten vastaisten tuotteiden kaupan pitäminen 30 päivästä kesäkuuta 1996 alkaen. Jäsenvaltioiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 4 artikla Tämä direktiivi tulee voimaan kolmantena päivänä sen jälkeen, kun se on julkaistu. Tehty Brysselissä 16 päivänä marraskuuta 1993. Komission puolesta Martin BANGEMANN Varapuheenjohtaja (1) EYVL N:o L 33, 8.2.1979, s. 1 (2) EYVL N:o L 42, 15.2.1991, s. 27 (3) EYVL N:o L 40, 11.2.1989, s. 27 LIITE I >TAULUKON PAIKKA> LIITE II Ainesosaryhmät, jotka on ilmoitettava asiaankuuluvalla ryhmänimellä ja siihen liitetyllä erityisellä nimellä tai CE-numerolla Elintarvikevärit Säilöntäaineet Hapettumisen estoaineet Emulgointiaineet Sakeuttamisaineet Hyytelöimisaineet Stabilointiaineet Arominvahventeet Hapot Happamuuden säätöaineet Paakkuuntumisen estoaineet Muunnetut tärkkelykset(1)Makeutusaineet Nostatusaineet Vaahdonestoaineet Pintakäsittelyaineet Emulgointisuolat(2)Jauhonparannusaineet Kiinteyttämisaineet Kosteudenpidätysaineet Homogenisointiaineet Kantajakaasut (1) Erityisen nimen tai ETY-numeron ilmoittaminen ei ole pakollista (2) Vain prosessoituihin juustoihin ja juustovalmisteisiin KOMISSION PÄÄTÖS, tehty 15 päivänä marraskuuta 1993, päätöksen 86/414/ETY muuttamisesta niiden Argentiinan laitosten luettelon osalta, joista lihavalmisteiden tuonti yhteisöön sallitaan (93/607/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 4 artiklan 1 kohdan, sekä katsoo, että luettelo Argentiinan laitoksista, joista lihavalmisteiden tuonti yhteisöön sallitaan, vahvistettiin aluksi komission päätöksellä 86/414/ETY(3) ja muutettiin viimeksi päätöksellä 93/345/ETY(4), Argentiinan lihavalmistelaitoksissa suoritettu uusi paikalla tehtävä yhteisön tarkastus on osoittanut, että yhden laitoksen hygienian taso on parantunut edellisestä tarkastuksesta, laitosluettelo on tämän vuoksi tarpeen muuttaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Korvataan päätöksen 86/414/ETY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 15 päivänä marraskuuta 1993. Komission puolesta René STEICHEN Komission jäsen (1) EYVL N:o L 302, 31.12.1972, s. 28 (2) EYVL N:o L 173, 27.6.1992, s. 13 (3) EYVL N:o L 237, 23.8.1986, s. 36 (4) EYVL N:o L 139, 10.6.1993, s. 21